CELEX: 62008CN0428
Language: da
Date: 2008-09-24 00:00:00
Title: Sag C-428/08: Anmodning om præjudiciel afgørelse indgivet af Rechtbank 's-Gravenhage (Nederlandene) den 29. september 2008 — Monsanto Technology LLC mod 1. Cefetra BV, 2. Cefetra Feed Service BV, 3. Cefetra Futures BV, 4. Staten Argentina og Miguel Santiago Campos i sin egenskab af minister for landbrug, kvægavl, fiskeri og fødevarer, og Monsanto Technology LLC mod 1. Vopak Agencies Rotterdam BV og 2. Alfred C. Toepfer International GmbH

6.12.2008   
            
            
               DA
            
            
               Den Europæiske Unions Tidende
            
            
               C 313/16
            
         Anmodning om præjudiciel afgørelse indgivet af Rechtbank 's-Gravenhage (Nederlandene) den 29. september 2008 — Monsanto Technology LLC mod 1. Cefetra BV, 2. Cefetra Feed Service BV, 3. Cefetra Futures BV, 4. Staten Argentina og Miguel Santiago Campos i sin egenskab af minister for landbrug, kvægavl, fiskeri og fødevarer, og Monsanto Technology LLC mod 1. Vopak Agencies Rotterdam BV og 2. Alfred C. Toepfer International GmbH
   (Sag C-428/08)
   (2008/C 313/24)
   Processprog: nederlandsk
   Den forelæggende ret
   Rechtbank 's-Gravenhage
   Parter i hovedsagen
   
      Sagsøger: Monsanto Technology LLC
   Sagsøgte:
   
               1.
            
            
               Cefetra BV
            
         
               2.
            
            
               Cefetra Feed Service BV
            
         
               3.
            
            
               Cefetra Futures BV
            
         
               4.
            
            
               Staten Argentina, og Miguel Santiago Campos i sin egenskab af minister for landbrug, kvægavl, fiskeri og fødevarer
            
         
      Sagsøger: Monsanto Technology LLC
   
      Sagsøgte:
   
   
               1.
            
            
               Vopak Agencies Rotterdam BV
            
         
               2.
            
            
               Alfred C. Töpfer International GmbH
            
         Præjudicielle spørgsmål
   
               1)
            
            
               Skal artikel 9 i Europa-Parlamentets og Rådets direktiv 98/44/EF af 6. juli 1998 om retlig beskyttelse af bioteknologiske opfindelser (1) fortolkes således, at påberåbelsen af beskyttelsen, der er fastlagt i denne artikel, også er mulig i en situation som i den foreliggende sag, hvor produktet (DNA-sekvensen) er en del af et materiale (sojamelet), som er indført i Den Europæiske Union, og ikke på tidspunktet, da krænkelsen gøres gældende, udøver sin funktion, men tidligere (i sojaplanten) har udøvet sin funktion og muligvis igen — efter at materialet er blevet isoleret og indsat i en organismes celle — kan udøve sin funktion?
            
         
               2)
            
            
               Hvis det antages, at den i patentkrav 6 for patent nr. EP 0 546 090 beskrevne DNA-sekvens forekommer i det af Cefetra og ACTI i Fællesskabet indførte sojamel, og hvis det antages, at DNA'et som omhandlet i artikel 9 i Europa-Parlamentets og Rådets direktiv 98/44/EF af 6. juli 1998 om retlig beskyttelse af bioteknologiske opfindelser indgår i sojamelet, og at det ikke længere udøver sin funktion heri:
               Er den i direktivet fastlagte beskyttelse af et patent på biologisk materiale, navnlig artikel 9, i dette tilfælde til hinder for, at den nationale patentret (herudover) giver selve produktet (DNA'et) en absolut beskyttelse, uden hensyntagen til om dette DNA udøver sin funktion, og skal beskyttelsen i direktivets artikel 9 i det i denne artikel regulerede tilfælde — at produktet indeholder eller består af genetisk information, der indgår i materiale, hvori den genetiske information herefter er indeholdt — dermed anses for udtømmende?
            
         
               3)
            
            
               Er det af betydning for besvarelsen af de foregående spørgsmål, at der blev ansøgt om patent nr. EP 0 546 090, og at dette blev tildelt (den 19.6.1996) før udstedelsen af Europa-Parlamentets og Rådets direktiv 98/44/EF af 6. juli 1998 om retlig beskyttelse af bioteknologiske opfindelser, samt at en sådan absolut produktbeskyttelse blev givet i henhold til national patentret før udstedelsen af dette direktiv?
            
         
               4)
            
            
               Kan Domstolen i besvarelsen af de foregående spørgsmål inddrage TRIPs-aftalen, navnlig artikel 27 og 30?
            
         
      (1)  EFT L 213, s. 13.